ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1994 για την τροποποίηση της απόφασης της Επιτροπής 93/467/ΕΟΚ που επιτρέπει στα κράτη μέλη να παρεκκλίνουν από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τους μη αποφλοιωμένους κορμούς βελανιδιάς (Quercus L.) καταγωγής Καναδά ή Ηνωμένων Πολιτειών της Αμερικής (94/812/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά την εισαγωγή στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 94/13/ΕΚ (2), και ιδίως το άρθρο 14 παράγραφος 1

τις αιτήσεις που υπέβαλαν το Βέλγιο, η Δανία, η Γερμανία, η Ισπανία, η Γαλλία, η Ιταλία, το Λουξεμβούργο, η Πορτογαλία και οι Κάτω Χώρες,

Εκτιμώντας:

ότι σύμφωνα με τις διατάξεις της οδηγίας 77/93/ΕΟΚ, οι μη αποφλοιωμένοι κορμοί βελανιδιάς (Quercus L.), καταγωγής χωρών της Βορείου Αμερικής, δεν μπορούν, καταρχήν, να εισάγονται στην Κοινότητα λόγω του κινδύνου εισαγωγής του Ceratosystis fagacearum (Bretz) Hunt., του αιτίου που προκαλεί μαρασμό της βαλανιδιάς-

ότι με την απόφαση της Επιτροπής 93/467/ΕΟΚ (3) επιτρέπονται παρεκκλίσεις για τους αποφλοιωμένους κορμούς βελανιδιάς (Quercus L.) καταγωγής Καναδά και Ηνωμένων Πολιτειών της Αμερικής, υπό την προϋπόθεση της τήρησης ειδικών όρων-

ότι η απόφαση 93/467/ΕΟΚ προέβλεπε ότι η άδεια εισαγωγής θα έληγε στις 31 Δεκεμβρίου 1994-

ότι με βάση τις πληροφορίες που διατίθενται επί του παρόντος, οι όροι για την παρέκκλιση της προαναφερθείσας απόφασης θα έπρεπε να διατηρούνται-

ότι παραμένουν ακόμη οι περιστάσεις που δικαιολογούν την άδεια εισαγωγής-

ότι η άδεια εισαγωγής θα πρέπει ως εκ τούτου να παραταθεί για μια πρόσθετη περιορισμένη περίοδο-

ότι η Επιτροπή θα εξασφαλίσει ότι ο Καναδάς και οι Ηνωμένες Πολιτείες της Αμερικής θέτουν στη διάθεσή της όλα τα τεχνικά στοιχεία που είναι αναγκαία για τον έλεγχο της λειτουργίας των προστατευτικών μέτρων που απαιτούνται στα πλαίσια των προαναφερόμενων τεχνικών προϋποθέσεων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/467/ΕΟΚ τροποποιείται ως εξής:

1. Στο άρθρο 3, η ημερομηνία "31 Δεκεμβρίου 1994" αντικαθίσταται από την ημερομηνία "31 Δεκεμβρίου 1996".

2. Στο παράρτημα Ι στοιχείο 7, ο αριθμός "93/467/ΕΟΚ" αντικαθίσταται από τον αριθμό "94/812/ΕΚ".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 15 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 26 της 31. 1. 1977, σ. 20.

(2) ΕΕ αριθ. L 92 της 9. 4. 1994, σ. 27.

(3) ΕΕ αριθ. L 217 της 27. 8. 1993, σ. 49.
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Δεκεμβρίου 1994 με την οποία καλείται η Δανία να αναστείλει την έγκριση του σχεδίου κανονιστικής ρύθμισης για την ανώτατη περιεκτικότητα των τροφίμων σε ορισμένα είδη μυκοτοξινών (Το κείμενο στη δανική γλώσσα είναι το μόνο αυθεντικό) (94/787/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 315/93 της 8ης Φεβρουαρίου 1993 για τη θέσπιση κοινοτικών διαδικασιών για τις προσμείξεις των τροφίμων (1),

Εκτιμώντας:

ότι, σύμφωνα με τη διαδικασία που προβλέπεται στο άρθρο 5 παράγραφος 3 στοιχείο β) του κανονισμού (ΕΟΚ) αριθ. 315/93 του Συμβουλίου, οι δανικές αρχές κοινοποίησαν στην Επιτροπή την πρόθεσή τους να εγκρίνουν σχέδιο κανονιστικής ρύθμισης που ορίζει τα μέγιστα όρια ορισμένων μυκοτοξινών στα τρόφιμα-

ότι το σχέδιο κανονιστικής ρύθμισης καθορίζει μέγιστα όρια για την περιεκτικότητα των τροφίμων και των συστατικών των τροφίμων σε ορισμένα είδη μυκοτοξινών-

ότι, σύμφωνα με τα προβλεπόμενα στο άρθρο 5 παράγραφος 3 του κανονισμού (ΕΟΚ) αριθ. 315/93, η Επιτροπή συμβουλεύτηκε τα άλλα κράτη μέλη στο πλαίσιο της Μόνιμης Επιτροπής Τροφίμων-

ότι, κατά γενική άποψη, έχει αναγνωρισθεί η σκοπιμότητα του καθορισμού μεγίστων ορίων για την περιεκτικότητα ορισμένων τροφίμων σε μυκοτοξίνες-

ότι η μονομερής, ωστόσο, εφαρμογή ενός τέτοιου μέτρου από τη Δανία θα δημιουργήσει δίχως άλλο φραγμούς στις ενδοκοινοτικές συναλλαγές-

ότι με βάση την ανωτέρω διαπίστωση, η Επιτροπή διατύπωσε αντίθετη γνώμη σύμφωνα με το άρθρο 5 παράγραφος 3 του κανονισμού (ΕΟΚ) αριθ. 315/93-

ότι ένας τρόπος επίλυσης του προβλήματος που έθεσε το σχέδιο της δανικής ρύθμισης είναι ο καθορισμός κοινοτικών μεγίστων περιεκτικοτήτων σε μυκοτοξίνες για τα τρόφιμα-

ότι είναι συνεπώς σκόπιμο να ανασταλεί για ένα ορισμένο χρονικό διάστημα κάθε εθνική πρωτοβουλία στον τομέα αυτό-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Δανία υποχρεούται να αναστείλει μέχρι την 1η Μαΐου 1995 από την κοινοποίηση της παρούσας απόφασης την έγκριση του σχεδίου κανονιστικής ρύθμισης για τη μέγιστη περιεκτικότητα των τροφίμων σε ορισμένα είδη μυκοτοξινών.

Άρθρο 2

Η παρούσα απόφαση απευθύνεται στο Βασίλειο της Δανίας.

Βρυξέλλες, 7 Δεκεμβρίου 1994.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 37 της 13. 2. 1993, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ της 19ης Δεκεμβρίου 1994 για τη σύναψη της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου (94/910/ΕΚΑΧ, ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το άρθρο 228 παράγραφος 2 δεύτερη φράση και παράγραφος 3 δεύτερο εδάφιο,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,

τη σύμφωνη γνώμη του Ευρωπαϊκού Κοινοβουλίου (1),

Εκτιμώντας ότι η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, που υπεγράφη στις Βρυξέλλες, στις 4 Οκτωβρίου 1993, θα πρέπει να εγκριθεί,

ΑΠΟΦΑΣΙΖΟΥΝ:

Άρθρο 1

Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, και τα προσαρτώμενα πρωτόκολλα και οι δηλώσεις και ανταλλαγές επιστολών που επισυνάπτονται στην τελική πράξη, εγκρίνονται εξ ονόματος της Ευρωπαϊκής Κοινότητας Άνθρακα και Χάλυβα, της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας.

Τα κείμενα της συμφωνίας, των προσαρτημένων πρωτοκόλλων και της τελικής πράξης, επισυνάπτονται στην παρούσα απόφαση.

Άρθρο 2

1. Η θέση που πρέπει να λάβει η Κοινότητα στο πλαίσιο του Συμβουλίου Σύνδεσης καθορίζεται από το Συμβούλιο, κατόπιν προτάσεως της Επιτροπής ή, ενδεχομένως, από την Επιτροπή, πάντα σύμφωνα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.

2. Σύμφωνα με το άρθρο 105 της ευρωπαϊκής συμφωνίας, ο Πρόεδρος του Συμβουλίου προεδρεύει του Συμβουλίου Σύνδεσης και παρουσιάζει τη θέση της Κοινότητας. Ένας αντιπρόσωπος της Επιτροπής προεδρεύει της επιτροπής σύνδεσης, σύμφωνα με τον εσωτερικό κανονισμό της επιτροπής αυτής και παρουσιάζει τη θέση της Κοινότητας.

Άρθρο 3

Ο Πρόεδρος του Συμβουλίου υποβάλλει, για λογαριασμό της Ευρωπαϊκής Κοινότητας, τη γνωστοποίηση που προβλέπεται στο άρθρο 123 της συμφωνίας. Ο Πρόεδρος της Επιτροπής προβαίνει στην ίδια γνωστοποίηση για λογαριασμό της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.

Βρυξέλλες, 19 Δεκεμβρίου 1994.

Για το Συμβούλιο

Ο Πρόεδρος

K. KINKEL

Για την Επιτροπή

Ο Πρόεδρος

J. DELORS

(1) ΕΕ αριθ. C 315 της 22. 11. 1993, σ. 104.
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Σεπτεμβρίου 1994 για τροποποίηση ορισμένων στοιχείων του καταλόγου που εμφαίνεται στο παράρτημα του κανονισμού (ΕΟΚ) αριθ. 55/87 για την κατάρτιση του καταλόγου των πλοίων που το συνολικό τους μήκος υπερβαίνει τα οκτώ μέτρα και επιτρέπεται να αλιεύουν με τη βοήθεια δοκότρατων σε ορισμένες παράκτιες ζώνες της Κοινότητας (94/664/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3094/86 του Συμβουλίου της 7ης Οκτωβρίου 1986 για την πρόβλεψη τεχνικών μέτρων διατήρησης των αλιευτικών πόρων (1), όπως τροποποιήθηκε τελευταία από τον κανονισμό (ΕΟΚ) αριθ. 3919/92 (2),

τον κανονισμό (ΕΟΚ) αριθ. 55/87 της Επιτροπής της 30ής Δεκεμβρίου 1987, για την κατάρτιση του καταλόγου των πλοίων συνολικού μήκους που δεν υπερβαίνει τα οχτώ μέτρα, που επιτρέπεται να αλιεύουν με δοκότρατες σε ορισμένες περιοχές της Κοινότητας (3), όπως τροποποιήθηκε τελευταία από τον κανονισμό (ΕΚ) αριθ. 3410/93 (4), και ιδίως το άρθρο 3,

Εκτιμώντας:

ότι οι αρχές των ενδιαφερομένων κρατών μελών ζήτησαν να τροποποιηθούν τα στοιχεία που εμφαίνονται στον κατάλογο που προβλέπεται στο άρθρο 9 παράγραφος 3 στοιχείο β) του κανονισμού (ΕΟΚ) αριθ. 3094/86 7 ότι οι αιτήσεις αυτές περιέχουν όλες τις πληροφορίες που τις αιτιολογούν με βάση το άρθρο 3 του κανονισμού (ΕΟΚ) αριθ. 55/87 7 ότι από την εκτίμηση αυτών των πληροφοριών, προκύπτει η συμφωνία τους με την προαναφερόμενη διάταξη και ότι πρέπει, ως εκ τούτου, να τροποποιηθούν τα στοιχεία του καταλόγου που εμφαίνονται στο παράρτημα του εν λόγω κανονισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα στοιχεία του καταλόγου που εμφαίνονται στο παράρτημα του κανονισμού (ΕΟΚ) αριθ. 55/87 τροποποιούνται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 27 Σεπτεμβρίου 1994.

Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO

>POSIΗΓO NUMA TABELA>
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1994 για την τροποποίηση της απόφασης 87/131/ΕΟΚ σχετικά με την έγκριση μεθόδων ταξινόμησης των σφαγίων χοίρων στις Κάτω Χώρες (Το κείμενο στην ολλανδική γλώσσα είναι το μόνο αυθεντικό) (94/566/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,

Εκτιμώντας:

ότι η Επιτροπή, με την απόφαση 87/131/ΕΟΚ (3), όπως τροποποιήθηκε τελευταία από την απόφαση 92/100/ΕΟΚ (4), ενέκρινε μεθόδους ταξινόμησης των σφαγίων χοίρων στις Κάτω Χώρες 7

ότι οι τροποποιήσεις σχετικά με την τυποποιημένη παρουσίαση των σφαγίων χοίρου που επήλθαν με τον κανονισμό (ΕΚ) αριθ. 3513/93 στον κανονισμό (ΕΟΚ) αριθ. 3220/84, με ισχύ από τη 1η Ιουλίου 1994, επιτρέπουν τη διαγραφή, από την ίδια ημερομηνία, της παρέκκλισης από την τυποποιημένη παρουσίαση που προβλέπεται στο άρθρο 1 της απόφασης 87/131/ΕΟΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως του Χοιρείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 1 της απόφασης 87/131/ΕΟΚ διαγράφεται.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Αρχίζει να ισχύει από την 1η Ιουλίου 1994.

Βρυξέλλες, 27 Ιουλίου 1994.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 301 της 20. 11. 1984, σ. 1.

(2) ΕΕ αριθ. L 320 της 22. 12. 1993, σ. 5.

(3) ΕΕ αριθ. L 51 της 20. 2. 1987, σ. 50.

(4) ΕΕ αριθ. L 39 της 15. 2. 1992, σ. 44.
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουνίου 1994 που επιτρέπει στο Ηνωμένο Βασίλειο να χορηγήσει για ορισμένες μεταφορές παρέκκλιση από την εφαρμογή των διατάξεων του κανονισμού (ΕΟΚ) αριθ. 3820/85 του Συμβουλίου σχετικά με την εναρμόνιση ορισμένων διατάξεων κοινωνικού χαρακτήρα στον τομέα των οδικών μεταφορών και του κανονισμού (ΕΟΚ) αριθ. 3821/85 του Συμβουλίου σχετικά με τη συσκευή ελέγχου στον τομέα των οδικών μεταφορών (Το κείμενο στην αγγλική γλώσσα είναι το μόνο αυθεντικό) (94/451/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3820/85 του Συμβουλίου της 20ής Δεκεμβρίου 1985 για την εναρμόνιση ορισμένων διατάξεων κοινωνικού χαρακτήρα στον τομέα των οδικών μεταφορών (1), και ιδίως το άρθρο 13 παράγραφος 2,

τον κανονισμό (ΕΟΚ) αριθ. 3821/85 του Συμβουλίου της 20ής Δεκεμβρίου 1985 για τη συσκευή ελέγχου στον τομέα των οδικών μεταφορών (2), και ιδίως το άρθρο 3 παράγραφος 3,

Εκτιμώντας:

ότι στις 25 Οκτωβρίου 1993 η κυβέρνηση του Ηνωμένου Βασιλείου απηύθυνε στην Επιτροπή επιστολή με την οποία της ζητεί να της επιτρέψει να απαλλάξει τα οχήματα που κυκλοφορούν μέσα στο χώρο των αερολιμένων από την εφαρμογή των διατάξεων των κανονισμών (ΕΟΚ) αριθ. 3820/85 και (ΕΟΚ) 3821/85-

ότι τα οχήματα αυτά, σύμφωνα με τον τύπο κατασκευής και εξοπλισμού τους, προορίζονται ειδικά για εργασίες των αερολιμένων- ότι κυκλοφορούν αποκλειστικά στον περιμετρικό χώρο των αερολιμένων και ότι σε καμία περίπτωση δεν τους επιτρέπεται να κυκλοφορήσουν στο δημόσιο οδικό δίκτυο εκτός των αερολιμένων- ότι μπορούν όμως να κυκλοφορήσουν σε δρόμους μέσα στο χώρο των αερολιμένων, οι οποίοι, υπό ορισμένες συνθήκες, επιτρέπονται στο κοινό-

ότι η Επιτροπή κρίνει ότι αυτές οι μεταφορές πραγματοποιούνται υπό εξαιρετικές περιστάσεις κατά την έννοια του άρθρου 13 παράγραφος 2 του κανονισμού (ΕΟΚ) αριθ. 3820/85 και του άρθρου 3 παράγραφος 3 του κανονισμού (ΕΟΚ) αριθ. 3821/85 και ότι η παρέκκλιση αυτή δεν θίγει σοβαρά τους στόχους των δύο αυτών κανονισμών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Βάσει των διατάξεων του άρθρου 13 παράγραφος 2 του κανονισμού (ΕΟΚ) αριθ. 3820/85 επιτρέπεται στο Ηνωμένο Βασίλειο να χορηγήσει παρέκκλιση από την εφαρμογή του κανονισμού (ΕΟΚ) αριθ. 3820/85 για τα οχήματα που κυκλοφορούν αποκλειστικά μέσα στο χώρο των αερολιμένων, τα οποία χρησιμοποιούνται υποχρεωτικά για τη λειτουργία αυτών και για τα οποία δεν έχει χορηγηθεί άδεια και τεχνική έγκριση τύπου για να κυκλοφορούν στο δημόσιο οδικό δίκτυο εκτός των αερολιμένων.

2. Επιτρέπεται στο Ηνωμένο Βασίλειο να χορηγήσει παρέκκλιση από την εφαρμογή του κανονισμού (ΕΟΚ) αριθ. 3821/85 για τα οχήματα μεταφοράς που αναφέρονται στην παράγραφο 1 εξυπακουομένου ότι δεν διακινδυνεύουν οι στόχοι του κανονισμού (ΕΟΚ) αριθ. 3820/85.

3. Οι ανωτέρω παρεκκλίσεις ισχύουν μόνον στο Ηνωμένο Βασίλειο.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 27 Ιουνίου 1994.

Για την Επιτροπή

Marcelino OREJA

Μέλος της Επιτροπής

(1) ΕΕ αριθ. L 370 της 31. 12. 1985, σ. 1.

(2) ΕΕ αριθ. L 370 της 31. 12. 1985, σ. 8.
ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Μαΐου 1994 με την οποία επιτρέπεται στο Ηνωμένο Βασίλειο να εφαρμόσει το κοινοτικό σύστημα αρίθμησης για την αναγνώριση των βοοειδών από 1ης Ιουλίου 1994 (94/299/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/102/ΕΟΚ του Συμβουλίου της 27ης Νοεμβρίου 1992 για την αναγνώριση και καταγραφή των ζώων (1), και ιδίως το άρθρο 5 παράγραφος 2 στοιχείο α),

Εκτιμώντας:

ότι το άρθρο 5 παράγραφος 2 στοιχείο α) προβλέπει τη θέσπιση ενός κοινοτικού συστήματος αρίθμησης για την αναγνώριση των βοοειδών-

ότι προβλέπει επίσης τη δυνατότητα παράτασης της ημερομηνίας εφαρμογής για τη χρήση του κοινοτικού συστήματος αρίθμησης μέχρι την 30ή Ιουνίου 1994-

ότι το Ηνωμένο Βασίλειο ζήτησε παράταση της ημερομηνίας εφαρμογής μέχρι την 30ή Ιουνίου 1994-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Ηνωμένο Βασίλειο δύναται να παρατείνει την περίοδο που προβλέπεται στην τρίτη υποπαράγραφο του άρθρου 5 παράγραφος 2 στοιχείο α) της οδηγίας 92/102/ΕΟΚ, προκειμένου να εφαρμόσει το κοινοτικό σύστημα αρίθμησης για την αναγνώριση βοοειδών από 1ης Ιουλίου 1994.

Άρθρο 2

Η παρούσα απόφαση εφαρμόζεται μέχρι την 30ή Ιουνίου 1994.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 5 Μαΐου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 355 της 5. 12. 1992, σ. 32.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαΐου 1994 για την προσαρμογή και την παράταση της εφαρμογής της απόφασης 93/603/ΚΕΠΠΑ για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη μεταφορά της ανθρωπιστικής βοήθειας στη Βοσνία-Ερζεγοβίνη (94/308/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως τα άρθρα Ι.3 παράγραφος 3 και το άρθρο Ι.11,

την απόφαση 93/603/ΚΕΠΠΑ του Συμβουλίου της 8ης Νοεμβρίου 1993 για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη μεταφορά της ανθρωπιστικής βοήθειας στη Βοσνία-Ερζεγοβίνη (1),

την απόφαση 93/729/ΚΕΠΠΑ του Συμβουλίου της 20ής Δεκεμβρίου 1993 για τη συμπλήρωση της κοινής αυτής δράσης (2),

την απόφαση 94/158/ΚΕΠΠΑ της 7ης Μαρτίου 1994 για την παράταση εφαρμογής της απόφασης 93/603/ΚΕΠΠΑ (3),

ΑΠΟΦΑΣΙΖΕΙ:

1. Δεδομένης της εξέλιξης της κατάστασης στη Βοσνία-Ερζεγοβίνη, η κοινή δράση που προβλέπεται από τις προαναφερόμενες αποφάσεις προσαρμόζεται, ώστε να καταστεί δυνατή και η χρησιμοποίηση, μέχρι ύψους 32 εκατομμυρίων Ecu του κονδυλίου των 48,30 εκατομμυρίων Ecu το οποίο καθόρισε η απόφαση 93/729/ΚΕΠΠΑ, προκειμένου να υποστηριχθεί σε μια πρώτη φάση η διοίκηση της πόλης του Μοστάρ από την Ευρωπαϊκή Ένωση.

2. Η διαχείριση της εν λόγω δράσης στήριξης και ιδίως των διαθέσιμων χρηματοοικονομικών μέσων εντός του προβλεπόμενου ορίου γίνεται με τους ακόλουθους τρόπους.

Ο διοικητής εκτιμά τις ανάγκες και τα απαραίτητα μέσα για τη χρηματοδότησή τους και γνωστοποιεί τις πληροφορίες αυτές στην Προεδρία.

Με βάση τα στοιχεία αυτά, η Προεδρία, επικουρούμενη από ομάδα αποτελούμενη από αντιπροσώπους των κρατών μελών και σε συνεργασία με την Επιτροπή, χαράζει τις κατευθύνσεις, καθορίζει τα μέτρα που απαιτούνται για την αντιμετώπιση των αναγκών και αποφασίζει την κατά δόσεις διάθεση των απαραίτητων ποσών.

Ο διοικητής μεριμνά για την εκτέλεση των ανωτέρω και υποβάλλει τακτικά έκθεση στην Προεδρία η οποία, με τη σειρά της, ενημερώνει την ομάδα.

3. Το ποσό των 24,15 εκατομμυρίων Ecu που βαρύνει τα κράτη μέλη δυνάμει της παρούσας απόφασης, εκ των οποίων 17 εκατομμύρια Ecu χορηγούνται για τη στήριξη της διοίκησης της πόλης του Μοστάρ, κατανέμεται μεταξύ τους σύμφωνα με την κλείδα ΑΕΠ.

Οι συνεισφορές των κρατών μελών κατατίθενται σε λογαριασμό που ανοίγεται στο όνομα του διοικητή.

Το Ελεγκτικό Συνέδριο καλείται να αναλάβει τον έλεγχο των λογαριασμών του διοικητή.

4. Η εφαρμογή της κατ' αυτόν τον τρόπο προσαρμοσμένης απόφασης 93/603/ΚΕΠΠΑ παρατείνεται μέχρι τις 31 Δεκεμβρίου 1994.

5. Η παρούσα απόφαση αρχίζει να ισχύει από σήμερα.

6. Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 16 Μαΐου 1994.

Για το Συμβούλιο

Ο Πρόεδρος

Θ. ΠΑΛΚΑΛΟΣ

(1) ΕΕ αριθ. L 286 της 20. 11. 1993, σ. 1.(2) ΕΕ αριθ. L 339 της 31. 12. 1993, σ. 3.(3) ΕΕ αριθ. L 70 της 12. 3. 1994, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Απριλίου 1994 για το διορισμό μέλους της Οικονομικής και Κοινωνικής Επιτροπής (94/263/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 193 έως 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,

τη σύμβαση σχετικά με ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),

Εκτιμώντας:

ότι το άρθρο 55 του εσωτερικού κανονισμού της Οικονομικής και Κοινωνικής Επιτροπής προβλέπει ότι η ιδιότητα του μέλους παύει όταν ο ενδιαφερόμενος γίνεται μέλος, μεταξύ άλλων, θεσμικού οργάνου της Κοινότητας-

ότι μία θέση μέλους της προαναφερόμενης επιτροπής έμεινε κενή μετά την εκλογή του Γεωργίου ΡΑΥΤΟΠΟΥΛΟΥ στο Ευρωπαϊκό Κοινοβούλιο, που περιήλθε στη γνώση του Συμβουλίου στις 16 Δεκεμβρίου 1993-

Έχοντας υπόψη τις υποψηφιότητες που υπέβαλε η ελληνική κυβέρνηση στις 9 Φεβρουαρίου 1994,

Αφού έλαβε γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Γιάννης ΠΑΠΑΜΙΧΑΗΛ διορίζεται μέλος της Οικονομικής και Κοινωνικής Επιτροπής σε αντικατάσταση του κ. Γεωργίου ΡΑΥΤΟΠΟΥΛΟΥ και για το υπόλοιπο της θητείας του, δηλαδή μέχρι τις 20 Σεπτεμβρίου 1994.

Λουξεμβούργο, 26 Απριλίου 1994.

Για το Συμβούλιο

Ο Πρόεδρος

Γ. ΜΩΡΑΪΤΗΣ

(1) ΕΕ αριθ. L 290 της 23. 10. 1990, σ. 13.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαΐου 1994 σχετικά με τη σύναψη του πρωτοκόλλου για την εξακολούθηση της ισχύος του διακανονισμού που αναφέρεται στο διεθνές εμπόριο κλωστοϋφαντουργικών (ΣΠΙ) (94/288/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2,

την πρόταση της Επιτροπής,

Εκτιμώντας:

ότι η Επιτροπή έλαβε μέρος, εξ ονόματος της Κοινότητας, στις διαπραγματεύσεις για την εξακολούθηση της ισχύος του διακανονισμού που αναφέρεται στο διεθνές εμπόριο κλωστοϋφαντουργικών (ΣΠΙ) (1)-

ότι αυτές οι διαπραγματεύσεις κατέληξαν στη σύνταξη ενός πρωτοκόλλου για την εξακολούθηση της ισχύος του ΣΠΙ για μια νέα περίοδο δώδεκα μηνών, μέχρι τις 31 Δεκεμβρίου 1994-

ότι θα πρέπει λοιπόν να εγκριθεί το πρωτόκολλο εξ ονόματος της Κοινότητας,

ΑΠΟΦΑΣΙΖΕΙ:

Άρθρο 1

Το πρωτόκολλο για την εξακολούθηση της ισχύος του διακανονισμού που αναφέρεται στο διεθνές εμπόριο κλωστοϋφαντουργικών, που ενέκρινε η επιτροπή κλωστοϋφαντουργικών, στις 9 Δεκεμβρίου 1993, εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να κοινοποιήσει την αποδοχή του πρωτοκόλλου, σύμφωνα με τις παραγράφους 2 και 3 του πρωτοκόλλου, δεσμεύοντας την Κοινότητα.

Βρυξέλλες, 16 Μαΐου 1994.

Για το Συμβούλιο

Ο Πρόεδρος

Θ. ΠΑΓΚΑΛΟΣ

(1) ΕΕ αριθ. L 341 της 4. 12. 1986, σ. 34.
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Απριλίου 1994 για την κατάργηση της απόφασης 91/281/ΕΟΚ σχετικά με τις εισαγωγές προϊόντων της αλιείας και της υδατοκαλλιέργειας, καταγωγής Ισημερινού (Κείμενο που παρουσιάζει ενδιαφέρον για τον ΕΟΧ) (94/201/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των αρχών που διέπουν την οργάνωση των κτηνιατρικών ελέγχων για τα προϊόντα προέλευσης τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 19,

Εκτιμώντας:

ότι η απόφαση 91/281/ΕΟΚ της Επιτροπής της 5ης Ιουνίου 1991 για τις εισαγωγές προϊόντων της αλιείας και της υδατοκαλλιέργειας καταγωγής Ισημερινού (3), θεσπίστηκε λόγω της εξέλιξης μιας επιδημίας χολέρας σε αυτήν τη χώρα-

ότι, σύμφωνα με την παγκόσμια οργάνωση υγείας, η κατάσταση όσον αφορά τη χολέρα στον Ισημερινό δεν αποτελεί πλέον σοβαρό κίνδυνο για την προστασία της δημόσιας υγείας- ότι, ως εκ τούτου, πρέπει να καταργηθεί η απόφαση 91/281/ΕΟΚ και να υπαχθούν οι εισαγωγές των αλιευτικών προϊόντων καταγωγής Ισημερινού στις διατάξεις που προβλέπονται από την οδηγία 91/493/ΕΟΚ του Συμβουλίου της 22ας Ιουλίου 1991 για τον καθορισμό των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (4)-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 91/281/ΕΟΚ καταργείται από την 1η Ιουνίου 1994.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Απριλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 142 της 6. 6. 1991, σ. 43.

(4) ΕΕ αριθ. L 268 της 24. 9. 1991, σ. 15.